

**-คู่ฉบับ-**

**บันทึกข้อความ**

**ส่วนราชการ** สน.คท. (กง.คร.) โทร ๐-๒๒๔๑-๙๐๐๐ ต่อ 1426

**ที่** มท ๐๘๐๘.๓/ **วันที่**  ธันวาคม 2566

**เรื่อง** การดาวน์โหลดข้อมูลบัญชีราคาประเมินทรัพย์สิน และแผนที่ประกอบการประเมินราคาที่ดิน ของกรมธนารักษ์   
ผ่านระบบบูรณาการทะเบียนทรัพย์สิน (LTAX ONLINE)

เรียน อสถ.

**1. เรื่องเดิม**

1.1 สถ. กรมที่ดิน และกรมธนารักษ์ ได้จัดทำโครงการบูรณาการทะเบียนทรัพย์สิน  
โดยภายใต้โครงการดังกล่าว สถ. ได้จัดทำระบบบูรณาการทะเบียนทรัพย์สิน (LTAX ONLINE) เพื่อเชื่อมโยงฐานข้อมูลเกี่ยวกับที่ดินในความรับผิดชอบของกรมที่ดิน ฐานข้อมูลราคาประเมินทุนทรัพย์ของที่ดินและสิ่งปลูกสร้างในความรับผิดชอบของกรมธนารักษ์ สำหรับนำไปใช้ประโยชน์ในการจัดเก็บภาษีท้องถิ่นให้ครบถ้วน ถูกต้อง และเป็นธรรมแก่ประชาชนผู้มีหน้าที่เสียภาษีทั่วประเทศให้สามารถชำระภาษีท้องถิ่นผ่านระบบอิเล็กทรอนิกส์ (e-payment) **(เอกสารแนบ 1)**

1.2 สถ. ได้มีหนังสือ ที่ มท 0808.3/ว 1805 ลงวันที่ 16 มิถุนายน 2565   
เรื่อง โครงการฝึกอบรมเชิงปฏิบัติการ การใช้งานระบบแผนที่ภาษีและทะเบียนทรัพย์สิน (LTAX ONLINE)   
แจ้งเทศบาลและ อบต. เข้าร่วมโครงการฝึกอบรมเชิงปฏิบัติการ การใช้งานระบบแผนที่ภาษีและทะเบียนทรัพย์สิน (LTAX ONLINE) **(เอกสารแนบ 2)**

1.3 สถ. ได้มีหนังสือ ที่ มท 0808.3/ว 5216 ลงวันที่ 15 ธันวาคม 2566   
เรื่อง การเข้าใช้งานในระบบบูรณาการทะเบียนทรัพย์สิน (LTAX ONLINE) แจ้งวิธีการการกำหนดสิทธิ์การเข้าใช้งานในระบบบูรณาการทะเบียนทรัพย์สิน (LTAX ONLINE) ให้แก่เทศบาลและ อบต. เพื่อให้สามารถดำเนินการ  
เข้าใช้งานในระบบดังกล่าวได้ด้วยตนเอง **(เอกสารแนบ 3)**

**๒. ข้อเท็จจริง**

2.1 ปัจจุบันมีเทศบาลและ อบต. เข้าใช้งานในระบบบูรณาการทะเบียนทรัพย์สิน (LTAX ONLINE) จำนวน 4,873 แห่ง (ร้อยละ 62.70) จากทั้งหมด จำนวน 7,772 แห่ง โดย สถ. ดำเนินการ  
เปิดสิทธิ์การเข้าใช้งานให้แก่เทศบาลและ อบต. ที่ให้ความสนใจ และผ่านการฝึกอบรมการใช้งานตามข้อ 1.3 **(เอกสารแนบ 4)**

2.2 กรมธนารักษ์ได้มีหนังสือ ที่ กค 0314/14844 ลงวันที่ 21 ธันวาคม 2566   
เรื่อง การส่งข้อมูลบัญชีราคาประเมินทรัพย์สินเพื่อนำไปใช้เป็นฐานในการจัดเก็บภาษีที่ดินและสิ่งปลูกสร้าง ประจำปีภาษี พ.ศ. 2567 แจ้งว่า กรมธนารักษ์ได้นำเข้าข้อมูลบัญชีราคาประเมินทรัพย์สิน และแผนที่ประกอบการประเมินราคาที่ดินผ่านแพลตฟอร์มกลางภายใต้โครงการบูรณาการทะเบียนทรัพย์สิน ซึ่งเชื่อมโยงกับระบบบูรณาการทะเบียนทรัพย์สิน (LTAX ONLINE) ของ สถ. ตามข้อ 1.1 เรียบร้อยแล้ว จึงขอให้เทศบาลและ อบต. ดาวน์โหลดข้อมูลดังกล่าวผ่านระบบ เพื่อใช้เป็นฐานในการจัดเก็บภาษีที่ดินและสิ่งปลูกสร้าง ประจำปีภาษี พ.ศ. 2567 **(เอกสารแนบ 5)**

2.3 สน.คท. ได้จัดทำคู่มือวิธีการดาวน์โหลดข้อมูลตามข้อ 2.2 เพื่อให้เทศบาลและ อบต. สามารถนำข้อมูลดังกล่าวมาใช้เป็นฐานในการจัดเก็บภาษีที่ดินและสิ่งปลูกสร้าง ประจำปีภาษี พ.ศ. 2567 ได้อย่างครบถ้วนและถูกต้อง ทั้งนี้ หากเทศบาลและ อบต. ยังไม่ได้เข้าใช้งานในระบบบูรณาการทะเบียนทรัพย์สิน (LTAX ONLINE) ให้ดำเนินการกำหนดสิทธิ์การเข้าใช้งานตามข้อ 1.3 เพื่อให้สามารถดาวน์โหลดข้อมูล  
ราคาประเมินที่ดินของกรมธนารักษ์ที่ส่งผ่านระบบฯ ได้ **(เอกสารแนบ 6)**

/**3. ข้อพิจารณา**…

-2-

**3. ข้อพิจารณา**

สน.คท. พิจารณาแล้ว เห็นควรแจ้งเทศบาลและ อบต. ดาวน์โหลดข้อมูลตามข้อ 2.2  
ผ่านระบบ LTAX ONLINE ทาง https://ltax.dla.go.th โดยเข้าใช้งานผ่านระบบยืนยันตัวตน (SSO)  
ทั้งนี้ หากเทศบาลและ อบต. ยังไม่ได้กำหนดสิทธิ์การเข้าใช้งาน ต้องดำเนินการกำหนดสิทธิ์การเข้าใช้งาน  
ในระบบดังกล่าวก่อนจึงจะสามารถดาวน์โหลดข้อมูลดังกล่าวได้

**๔. ข้อเสนอ**

จึงเรียนมาเพื่อโปรดพิจารณา หากเห็นชอบโปรดลงนามในหนังสือถึงผู้ว่าราชการจังหวัด  
ทุกจังหวัด ที่เสนอมาพร้อมนี้

(นายพงษ์ศักดิ์ กวีนันทชัย)

ผอ.สน.คท.

ผอ.กง.คร. ................................

หน.ก./ฝ. ..................................

หน.ง. …………………...................

จนท. ........................................

ผู้ประสานงาน : กษิดิ์เดช อินมาก

โทร. 09 6654 6417



**สำเนาคู่ฉบับ**

ที่ มท ๐๘๐๘.๓/ว กรมส่งเสริมการปกครองท้องถิ่น  
 ถนนนครราชสีมา เขตดุสิต กทม. ๑๐๓๐๐

มกราคม 2567

เรื่อง การดาวน์โหลดข้อมูลบัญชีราคาประเมินทรัพย์สิน และแผนที่ประกอบการประเมินราคาที่ดิน ของกรมธนารักษ์   
ผ่านระบบบูรณาการทะเบียนทรัพย์สิน (LTAX ONLINE)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0808.3/ว 5216 ลงวันที่ 15 ธันวาคม 2566

สิ่งที่ส่งมาด้วย 1. สำเนาหนังสือกรมธนารักษ์ ที่ กค 0314/14844 ลงวันที่ 21 ธันวาคม 2566 จำนวน 1 ฉบับ

2. คู่มือวิธีการดาวน์โหลดข้อมูลบัญชีราคาประเมินทรัพย์สิน และแผนที่ประกอบการประเมินราคาที่ดิน ของกรมธนารักษ์ผ่านระบบบูรณาการทะเบียนทรัพย์สิน (LTAX ONLINE) จำนวน 1 ฉบับ

ตามที่ กรมส่งเสริมการปกครองท้องถิ่นได้แจ้งให้เทศบาลและองค์การบริหารส่วนตำบลดำเนินการกำหนดสิทธิ์การเข้าใช้งานในระบบบูรณาการทะเบียนทรัพย์สิน (LTAX ONLINE) กรมส่งเสริมการปกครองท้องถิ่นตามแนวทางที่กำหนด ความละเอียดตามหนังสือที่อ้างถึง นั้น

กรมส่งเสริมการปกครองท้องถิ่นได้รับแจ้งว่า กรมธนารักษ์ได้นำเข้าข้อมูลบัญชีราคาประเมินทรัพย์สิน และแผนที่ประกอบการประเมินราคาที่ดิน ผ่านแพลตฟอร์มกลางภายใต้โครงการบูรณาการทะเบียนทรัพย์สินซึ่งเชื่อมโยงกับระบบ LTAX ONLINE เพื่อให้องค์กรปกครองส่วนท้องถิ่นนำไปใช้เป็นฐานในการจัดเก็บภาษีที่ดินและสิ่งปลูกสร้าง ประจำปีภาษี พ.ศ. 2567 เรียบร้อยแล้ว จึงขอความร่วมมือจังหวัดแจ้งเทศบาล  
และองค์การบริหารส่วนตำบลดาวน์โหลดข้อมูลดังกล่าวผ่านระบบ LTAX ONLINE ทาง https://ltax.dla.go.th โดยเข้าใช้งานผ่านระบบยืนยันตัวตน (SSO) ทั้งนี้ หากเทศบาลและองค์การบริหารส่วนตำบลยังไม่ได้กำหนดสิทธิ์การเข้าใช้งาน ต้องดำเนินการกำหนดสิทธิ์การเข้าใช้งานในระบบดังกล่าวก่อนจึงจะสามารถดาวน์โหลดข้อมูลดังกล่าวได้ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย

อธิบดีกรมส่งเสริมการปกครองท้องถิ่น

ร.อสถ......................................


ผอ.สน.คท................................

ผอ.กง.คร..................................

หน.ก/ฝ.....................................

หน.ง. .......................................

จนท. ........................................



สิ่งที่ส่งมาด้วย

สำนักบริหารการคลังท้องถิ่น

กลุ่มงานนโยบายการคลังและพัฒนารายได้

โทร-โทรสาร ๐-๒๒๔๑-900๐ ต่อ 1426-1430

ไปรษณีย์อิเล็กทรอนิกส์ saraban@dla.go.th

ผู้ประสานงาน : กษิดิ์เดช อินมาก โทร. 09 6654 6417

หน.ฝ. .………....…....…………...........

หน.ง. ......……....….……….…………...

จนท.……………....….……………………

ผู้ประสานงาน : นายกษิดิ์เดช อินมาก

โทร. 09 6654 6417